# name
L’esgésia romànica de Sant Jaume de Frontanyà

# metadata.dc.description[].value
Treballs Finals de Grau d'Història de l'Art, Facultat de Geografia i Història, Universitat de Barcelona, Curs: 2022-2023, Tutor: Pere Beseran Ramon

# metadata.dc.description.abstract[].value
El present treball té com a objectiu presentar una visió el més exhaustiva possible de la història i l’estil arquitectònic de l’església de Sant Jaume de Frontanyà. S’han recollit les publicacions que, siguin dedicades exclusivament al temple romànic, siguin panoràmiques sobre l’art romànic complementades amb anàlisis monogràfics, han  ractat l’edifici aportant informació sobre la seva construcció. D’altra banda, s’han inclòs teoritzacions recents sobre l’arquitectura religiosa del segle XI a Catalunya. També s’han tingut en compte les primeres referències a Sant Jaume que es van fer en les investigacions inicials de la comarca del Berguedà, contextualitzades en l’interès per l’estudi del patrimoni nacional del poble català. La creació del corpus de l’arquitectura romànica de Puig i Cadafalch té els seus precedents en les monografies d’autors com Elies Rogent i en la descoberta física del país per part de l’excursionisme científic, en el cas de Frontanyà en la guia Pirineu Català, conreada des de finals del segle XVIII pel gènere del viatge descriptiu, on trobem a Jaume Villanueva.
La metodologia emprada s’ha desenvolupat a través d’una cerca bibliogràfica que s’ha centrat en les publicacions editades al nostre país, ja que són inexistents les monografies sobre Sant Jaume de Frontanyà fora de la Península. Així, veiem un recull de bibliografia majoritàriament en català, malgrat haver consultat excepcionalment els autors forans que, com Walter Miur Whitehill o Marcel Durliat, han aportat un treball
que sistematitza el conjunt d’edificacions romàniques que aquí s’analitzen. Aquest criteri respon al fet que és aquí on trobem les investigacions que recullen tota la informació que es pugui tenir de Sant Jaume de Frontanyà.

# metadata.dc.source[].value
Treballs Finals de Grau (TFG) - Història de l'Art

# metadata.dc.title[].value
L’esgésia romànica de Sant Jaume de Frontanyà